SZERZŐI ÚTMUTATÓ

*Fél Edit-emlékkötet*

A kéziratot **2021. október 31**-ig kérjük elküldeni e-mailben a következő címre:

szabo.erno@abtk.hu

Formátum

A kéziratot \*.doc vagy \*.docx formátumban mentse. A szöveg betűnagysága 12 pont, az irodalom és a kivonat 10 pontos. Maximális terjedelem: 20.000 karakter (szóköz nélkül).

A kézirat szerkezete

A kézirat címe

A szerző(k) neve

A szerző(k) intézményi affiliációja: szerző státusza, intézmény neve

Kivonat (max. 600 karakter)

A kézirat címe idegen nyelven

Idegen nyelvű kivonat (max. 600 karakter)

Kulcsszavak magyar nyelven: max. öt kifejezés.

Kulcsszavak idegen nyelven: max. öt kifejezés

Szöveghierarchia: a fejezetcímeket félkövér, az alfejezetcímeket kurzív betű jelöli. Kérjük, ne használjon számozást és kapitális betűket.

Képhivatkozás a mondat vagy tagmondat végét jelző írásjel előtt, zárójelben, félkövér kiemeléssel (**1. kép**).

Irodalom

Képaláírások (a forrás megjelölése kötelező):

1. kép: Fekete Antal végrendelete (Forrás: Homoki-Nagy 2018: 203)

2. kép: A díszes keretezésű hivatalos okirat (Forrás: A szerző felvétele, 2021)

Táblák, térképek, ábrák, rajzok, fényképek

Jelölésük egységesen: kép. A képeket külön fájlként, egyenként, a megfelelő számozással kell csatolni a kézirathoz. (Pl.: 01kep.tif; 02kep.tif) A képeket a kéziratba nem kell beszúrni. A képek javasolt formátuma \*.tif, \*.jpg, min. 300 dpi

Jegyzetek

Forma: lábjegyzet.

Minden hivatkozás – nemcsak a többször idézett műveké – rövidített: Tárkány Szücs 1981: 262–265.

Több szerző esetén: Tárkány Szücs–Radnay–Kiss 1970: 123–124.

A szerző azonos évben megjelent művei esetén: Tárkány Szücs 1983a: 72; Tárkány Szücs 1983b: 151–153.

Irodalom

Betűnagyság: 10 pont. Minden hivatkozást fel kell oldani. Csak a legvégső esetben használjon internetes hivatkozásokat, a nyomtatott művekre történő hivatkozás elsőbbséget élvez.

Példák:

Könyvek

KRAMER, Karl-Sigismund

1974 *Grundriss einer rechtlichen Volkskunde*. Göttingen: Schwartz.

TÁRKÁNY SZÜCS Ernő

1981 *Magyar jogi népszokások*. (Társadalomtudományi könyvtár) Budapest: Gondolat. TÁRKÁNY SZÜCS Ernő – RADNAY József – KISS László

1970 *Magyar bányajog*. Budapest: Közgazdasági és Jogi Kiadó.

Tanulmányok:

HOMOKI-NAGY Mária

2018 A mindennapok joga a jobbágy-parasztság végrendeleteiben. In Nagy Janka Teodóra (szerk.): *A jogtörténet új forrásai: Jogi Kultúrtörténeti és Jogi Néprajzi Digitális Adattár.* (Jogi Kultúrtörténeti, Jogi Néprajzi Kiskönyvtár 8) 153–203. Szekszárd: Pécsi Tudományegyetem Kultúratudományi, Pedagógusképző és Vidékfejlesztési Kar.

TÁRKÁNY SZÜCS Ernő

1979 Living Legal Gustoms of the Common People of Europe. In Diamond, Stanley (ed.): *Toward a Marxist Anthropology.* 256–264. The Hague–Paris–New York: Mouton Publishers.

Folyóiratcikkek, periodikum-cikkek: a folyóiratneveknél ne használjon rövidítést

TÁRKÁNY SZÜCS Ernő

1947 A népi jogéletkutatás problémái a Nagy–Alföldön. *Az Alföldi Tudományos Intézet évkönyve* 2. 302–311.

1983a A mai magyar jogi népszokások értékelése. *Valóság* 9. 71–75.

1983b A jobbágyparaszti földtulajdon néhány problémája. *Népi Kultúra – Népi Társadalom* 13. 151–172.

A szerkesztőbizottság csak a szerzői útmutatóban foglaltaknak megfelelően elkészített kéziratot lektorál.

Köszönjük együttműködését.

Dr. Nagy Janka Teodóra sorozatszerkesztő